cyanic-selkie/wikianc huggingface dataset:
ფაშვის გადავსება
გამომწვევი მიზეზი
ავადმყოფობის განვითარებას ხელს უწყობს წყლის, მოციონის, ვიტამინების, მინერალური ნივთიერების უკმარისობა და გამჭლევება.
კლინიკური ნიშნები
დაავადების კლინიკური ნიშნებია საკვების მიუღებლობა, ცხოველი წუხს, მუცელზე იყურება, დგას მოკუზული, მუცელზე ირტყამს უკანა კიდურებს, მოუსვენრობს(ზოგჯერ წევს, წამოდგება), ბღავის, ცოხნა და ბოყინი უწყდება, ეწყება ნერწყვდენა, იშვიათად პირღებინება. მარცხენა საშიმშილე ფოსო უსწორდება კუკუხოს ზედაპირს. ფაშვის შიგთავსი მკვრივი კონსისტენციისაა, ხელის დაწოლისას წარმოიშობა ორმო (ფოსო), რომელიც ნელ-ნელა ქრება (ამოივსება), ფშვის შეკუმშვები სუსტდება და იშვიათი ხდება, ზოგჯერ ქრება კიდეც. სუსტდება წიგნარის ხმები, მაჭიკისა და ნაწლავების პერისტალტიკა. დეფეკაცია იშვიათია, განავალი მაგარია, დაფარულია ლორწოთი და აქვს მოშავო-მორუხო ფერი. ავადმყოფობის ხნგრლივი მიმდინარეობის შემთხვევაში ცხოველი მოწყენილია, ახასიათებს კუნთების ფიბრილური კანკალი. მოძრაობის დროს ბარბაცებს. პულსი გახშირებულია და სუსტი, სუნთქვა ხშირია, ლორწოვანი გარსები ციანოზურია.
მკურნალობა
დაავადების დასაწყისში ცხოველს უნიშნავენ 1-2 დღიან მშიერ დიეტას, წყალს არ უზღუდავენ, გაზების წარმოშობის საწინააღმდეგოდ ასმევენ იქტიოლს, 1 ლიტრა ფორმალინის 1%-იან ხსნარს, აწარმოებენ ფაშვის ამორეცხვას სუსტი მადეზინფიცირებელი ხსნარებით, უკეთებენ ფაშვის მასაჟს, დიათერმიას, აძლევენ საფაღარათოებს, რუმინატორულ საშუალებებს.
ლიტერატურა
კატეგორია:ვეტერინარია
კარლ ლუდვიგ ბადენელი
კარლ ლუდვიგ ბადენელი (Karl Ludwig von Baden; დ. 14 თებერვალი, 1755, კარლსრუე, გერმანია ― გ. 16 დეკემბერი, 1801, არბოგა, შვედეთი) ― ბადენის ჰერალდიტარული პრინცი ცერინგენების დინასტიიდან. ბადენის დიდ ჰერცოგ კარლ ფრიდრიხის უფროსი ძე. ბავარიის დედოფალ კაროლინას, შვედეთის დედოფალ ფრედერიკასა და რუსეთის იმპერატრიცა ელიზაბეტა ალექსეევნას მამა.
ბიოგრაფია
კარლ ლუდვიგი დაიბადა 1755 წლის 14 თებერვალს კარლსრუეში. იგი იყო ბადენის დიდ ჰერცოგ კარლ ფრიდრიხისა და მისი ცოლის, კაროლინა ლუიზა ჰესენ-დარმშტადტელის უფროსი ძე და ტახტის მემკვიდრე.
1774 წლის 15 ივლისს იგი დააქორწინეს თავის ბიძაშვილ ამალია ჰესენ-დარმშტადტელზე, რომელთანაც არც თუ ისე ბედნიერი, თუმცა ნაყოფიერი ქორწინება ჰქონდა.
კარლ ლუდვიგს მამის მმართველობისას არ ჰქონია არანაირი პოლიტიკური თუ სხვა სახის გავლენა და ძალაუფლება, რის გამოც მასზე მწირი ცნობები არსებობს.
იგი გარდაიცვალა 1801 წლის 16 დეკემბერს შვედეთის ქალაქ არბოგაში, 46 წლის ასაკში, რა დროსაც იგი თავის მეოთხე ქალიშვილს, შვედეთის დედოფალ ფრედერიკას სტუმრობდა. აღსანიშნავია მისი კიდევ ორი ქალიშვილი, რომელთაგან ერთი ბავარიის დედოფალი გახდა, ხოლო მეორე ― რუსეთის იმპერატრიცა.
შვილები
კარლ ლუდვიგს ცოლისაგან სულ რვა შვილი ჰყავდა:
ლიტერატურა
კატეგორია:დაბადებული 14 თებერვალი კატეგორია:დაბადებული 1755 კატეგორია:გარდაცვლილი 16 დეკემბერი კატეგორია:გარდაცვლილი 1801 კატეგორია:ცერინგენები კატეგორია:ტახტის მემკვიდრეები რომლებმაც ვერ შეძლეს ტახტზე ასვლა
Kermia canistra
Kermia canistra — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ალბიონი
ალბიონი (Albion) — ქალაქი აშშ-ში. მდებარეობს აიდაჰოს შტატში, კასიის ოლქში. 2010 წლის მონაცემებით ქალაქის მოსახლეობა შეადგენს 267 კაცს.
კასპის მხარეთმცოდნეობის მუზეუმი
კასპის მხარეთმცოდნეობის მუზეუმი — მხარეთმცოდნეობის მუზეუმი საქართველოში. მდებარეობს ქალაქ კასპში, სტალინის ქ. 88-ში. დაარსდა 1960 წლის 22 ივნისს.
მუზეუმის ჩამოყალიბებისას არც ერთი ექსპოზიცია და სამუზეუმო კოლექცია არ იყო. პირველი ექსპოზიცია მუზეუმში 1963 წლის 5 ოქტომბერს გაიხსნა. დღეისათვის სამუზეუმო ფონდებში ითვლება 20 000-ზე მეტი ექსპონატი და სამუზეუმო მასალა.
მუზეუმში დაცულია კასპის, რენეს, მეტეხის, თეზის ტერიტორიებზე არქეოლოგიური გათხრების შედეგად მოპოვებული ადრე და შუა ბრინჯაოს ხანის მასალები, ყორღანებიდან მოპოვებული ძვ. წ. III-I ათასწლეულით დათარიღებული ნივთები, ძირითადად თრიალეთის კულტურისთვის დამახასიათებელი კერამიკა, გვიანბრინჯაოს ხანის თიხის ჭურჭელი, ძვ. წ. XIV-XII საუკუნეებით დათარიღებული სამოსელის დეტალები, ცხენის აღკაზმულობა, სამუშაო და საბრძოლო იარაღი (აღმოსავლეთქართული ცულები, სატევრები, შუბისპირები - ძვ. წ. XIII-VII საუკუნე), სოფელ სასირეთში შემთხვევით აღმოჩენილი მოოქროვილი ვერცხლის დისკო (ძვ. წ. III ს.), ელინისტური ხანის ბრინჯაოს დიონისეს ქანდაკება (ძვ. წ. III-II სს.) და სამტუჩა სურა-ოინოხოია (ახ. წ. I ს.), თიხის მოჭიქული ჭურჭელი შუა საუკუნეების არქეოლოგიურ მასალებიდან.
მუზეუმს აქვს 4 ფილიალი: სოფელ ხოვლეში ივანე ჯავახიშვილის, სოფელ სასირეთში  გენერალ გიორგი მაზნიაშვილის, სოფელ ლამისყანაში ალექსანდრე და მარიამ ჯამბაკურ-ორბელიანების და კავთისხევში ომარ კელაპტრიშვილის სახლ-მუზეუმები.
რესურსები ინტერნეტში
კატეგორია:კასპის მუნიციპალიტეტის მუზეუმები
რიგელი
მინი|მყინვარი კლავატი (ცენტრში) და ჩრდილოეთ კლავატი (მარჯვნივ), კასკადოვანი მთების ჩრდილოეთ ნაწილი, აშშ. იქ, სადაც მყინვარები მიედინებიან რიგელზე, ჩანს ყინულვარდნილებიც რიგელი (Riegel — განივა, ურდული) — განივი კლდოვანი ჭორომი მყინვარული ხეობის ძირზე. წარმოიქმნება ხეობის ფსკერზე გაშიშვლებული მკვრივი ქანებით ან მყინვარის გაძლიერებული მოქმედების შედეგად ხეობის გაღრმავებით.
რიგელი ისევე როგორც ვერძის შუბლი იქმნება ეგზარაციის შედეგად. ამასთან რბილი ქანები იმსხვრევა და მყინვარს გადააქვს, ხოლო შედარებით მაგარი ქანები, რჩებიან და საფეხურებს ქმნიან. რიგელი წარმოიქმნება ასევე მყინვარების შერწყმის ადგილას, სადაც ინტენსიურად აწარმოებს ფსკერის დახვნასა და ამით უფრო მეტად აღრმავებს ხეობის ძირს.
რიგელი შეიძლება მთლიანად იყოს დაფარული ყინულით ან მასზე ამოშვერილი ნუნატაკით. ტროგული ხეობის გრძივ პროფილს გააჩნია საფეხურებისებური ფორმა, რომელიც განპირობებულია ამოწეული კლდოვანი საფეხურების მონაცვლეობით, ე. ი. რიგელით, და ასევე ჩაზნექილი მონაკვეთებით — ამოფხეკილი აუზებით.
თუ მყინვარებმა ადგილი გადაინაცვლეს, მაშინ აუზები როგორც წესი ემსახურებიან ტბათა აბაზანებს ან ამოვსებული არიან მდინარეთა ნატანებით, ხოლო რიგელი ამ დროს გაშიშვლებულია. ვერძის შუბლის მსგავსად რიგელი მკვეთრად ასიმეტრიულია.
მყინვარ ფედჩენკოს რიგელზე მდებარეობს მსოფლიოში ყველაზე მაღლა მდებარე მეტეოსადგური.
სქოლიო
კატეგორია:გლაციოლოგია კატეგორია:რელიეფის ფორმები
ელგუჯა მეძმარიაშვილი
ელგუჯა ვიქტორის ძე მეძმარიაშვილი (დ. 17 აგვისტო, 1946, ბათუმი, საქართველოს სსრ) — ქართველი მეცნიერი და სამხედრო მოღვაწე, სამხედრო მეცნიერებათა დოქტორი, ტექნიკის მეცნიერებათა დოქტორი, პროფესორი, გენერალ-მაიორი, საქართველოს მეცნიერებათა ეროვნული აკადემიის აკადემიკოსი (2013).
ელგუჯა მეძმარიაშვილი პირველი ქართული კოსმოსური ობიექტის გენერალური კონსტრუქტორია, რომელიც 1999 წლის 23 ივლისს გავიდა ორბიტაზე და მისი გაშლის და გამოცდების შემდეგ, 28 ივლისს გადავიდა დამოუკიდებელ ორბიტაზე.
მან საქართველოში ჩამოაყალიბა და განავითარა კოსმოსური ტექნიკისა და სამხედრო-საინჟინრო დარგების სამეცნიერო, აკადემიური და პრაქტიკული მიმართულებები. არის უმაღლესი სახელმწიფო სამხედრო ჯილდოს — ვახტანგ გორგასლის I ხარისხის ორდენის კავალერი.
ბიოგრაფია
ელგუჯა მეძმარიაშვილი დაიბადა 1946 წლის 17 აგვისტოს. 1964 წელს, ოქროს მედალზე, დაამთავრა ბათუმის პირველი საშუალო სკოლა. 1969 წელს, წარჩინების დიპლომით, დაამთავრა საქართველოს პოლიტექნიკური ინსტიტუტის სამშენებლო ფაკულტეტი, ხოლო 1972 წელს ასპირანტურა — სივრცითი კონსტრუქციების განხრით.
1973 წლიდან დღემდე მუშაობს საქართველოს ტექნიკურ უნივერსიტეტში. იყო უნივერსიტეტის სამშენებლო კონსტრუქციების კათედრის გამგე (1985-1995 წლებში), შემდეგ, მის მიერ დაარსებული სპეციალური ნაგებობების კათედრის გამგე (1995-2004 წლებში). ამჟამად არის საქართველოს ტექნიკური უნივერსიტეტის სრული პროფესორი.
1979 წელს ელგუჯა მეძმარიაშვილმა ჩამოაყალიბა საქართველოს კოსმოსურ ნაგებობათა ინსტიტუტი, სადაც ფლობდა გენერალური კონსტრუქტორისა და გენერალური დირექტორის თანამდებობას 2005 წლამდე. ინსტიტუტში შეიქმნა მრავალი კოსმოსური და მიწისზედა სამხედრო-საინჟინრო კომპლექსები და კონსტრუქციები.
1978-1989 წლებში სამხედრო-სამრეწველო სახელმწიფო კომისიის გადაწყვეტილებისა და სპეციალური დავალებების შესრულებისათვის, ელგუჯა მეძმარიაშვილი, როგორც მოსკოვის ცენტრალური სამეცნიერო-საწარმოო გაერთიანება „კომეტა“-ს (ЦНПО „Комета“) თბილისის ქვედანაყოფის უფროსი და სამხედრო-კოსმოსური ტექნიკის მთავარი კონსტრუქტორი, თანამშრომლობდა თავდაცვის სამინისტროს საინჟინრო ჯარების სამეცნიერო-ტექნიკურ კომიტეტთან, საინჟინრო ჯარებთან, გენერალური შტაბის და სამხედრო-საინჟინრო აკადემიების კათედრებთან, კოროლიოვის სახელობის სარაკეტო-კოსმოსურ გაერთიანება „ენერგია“-სთან, ხრუნიჩევის სახელობის რაკეტმშენებელ ქარხანასთან, მოსკოვის მექანიკის პრობლემების და საავიაციო ინსტიტუტებთან, ასევე დნეპროპეტროვსკის, სიკტივკარის, დუბნის, ნახაბინოს, პოდლიპკის, ხარკოვის და სხვა ქალაქების სპეციალურ სამეცნიერო დაწესებულებებთან, უნივერსიტეტებთან და ინსტიტუტებთან.
1995 წლიდან, როგორც სამუშაოთა მეცნიერ-ხელმძღვანელი და უშუალო მონაწილე, ასრულებს გერმანული კომპანიის „Daimler-Benz Aerospace“ — “Dornier-Satellitensysteme”–ს, იტალიური კომპანიის „Alenia Aerospazio“-ს, მიუნხენის ტექნიკური უნივერსიტეტის მსუბუქი კონსტრუქციების ინსტიტუტის (LLB, Technische Universitat Munchen) და ევროპული კოსმოსური სააგენტოს („ESA“) შეკვეთებს.
1999 წლის 23 ივლისს ორბიტაზე გავიდა ისტორიაში პირველი ქართული კოსმოსური ობიექტი, რომელიც წარმატებული გაშლისა და გამოცდების შემდეგ, 28 ივლისს ჩამოსცილდა ორბიტალურ სადგურს და დაიწყო მოძრაობა დამოუკიდებელ თანამგზავრულ ორბიტაზე. ელგუჯა მეძმარიაშვილი არის პირველი ქართული კოსმოსური ობიექტის გენერალური კონსტრუქტორი.
1999-2002 წლებში ელგუჯა მეძმარიაშვილი იყო საქართველოს თავდაცვის მინისტრის მრჩეველი ჯარების საინჟინრო უზრუნველყოფის დარგში. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “, სადაც ეკავა ჯერ სამხედრო მრეწველობის ქვეკომიტეტის თავმჯდომარის, შემდგომ კი საპარლამენტო ფრაქციის თავმჯდომარის და საპარლამენტო თემატური უმრავლესობის ლიდერის პოსტები.
2000 წელს ჩამოაყალიბა საქართველოს შეიარაღებული ძალების გენერალური შტაბის სამხედრო-საინჟინრო აკადემია, სადაც ეკავა აკადემიის პრეზიდენტის თანამდებობა.
2006 წელს, საქართველოს კოსმოსურ ნაგებობათა ინსტიტუტისა და საქართველოს შეიარაღებული ძალების გენერალური შტაბის სამხედრო-საინჟინრო აკადემიის რეორგანიზაციის შედეგად, მისი ინიციატივით შეიქმნა საქართველოს ტექნიკური უნივერსიტეტის ნაგებობების, სპეციალური სისტემებისა და საინჟინრო უზრუნველყოფის ინსტიტუტი, სადაც ელგუჯა მეძმარიაშვილი დღემდე იკავებს გენერალური კონსტრუქტორის და სამეცნიერო საბჭოს თავმჯდომარის თანამდებობებს.
ჰყავს მეუღლე და ოთხი შვილი.
ტაბიძე (მრავალმნიშვნელოვანი)
საკუთარი სახელი ტაბიძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ბინუანგანი
ბინუანგანი (ოფიციალურად ბინუანგანის მუნიციპალიტეტი; Lungsod sa Binuangan; Bayan ng Binuangan) ― მეექვსე კლასის მუნიციპალიტეტი აღმოსავლეთ მისამისის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 7 441 ადამიანს შეადგენს. მოიცავს 8 ბარანგაის.
სქოლიო
კატეგორია:აღმოსავლეთ მისამისის მუნიციპალიტეტები
ირინა მედვედევა
ირინა მედვედევა (Ирина Александровна Медведева, Ірына Аляксандраўна Мядзведзева; დ. 14 აგვისტო, 1982) — ბელარუსი-რუსი მსახიობი. მონაწილეობას იღებდა რუსულ სკეტჩ შოუებში „Дорогая передача“, „6 кадров“ და „Sled“. 2009-2011 წლებში მედვედევა დაქორწინებული იყო მომღერალ რუსლან ალეხნოზე.
სქოლიო
კატეგორია:დაბადებული 14 აგვისტო კატეგორია:დაბადებული 1982 კატეგორია:რუსი ქალი მსახიობები
გალიცია
thumb გალიცია, გალიჩინა (Галичина, Galicja, Galizien, Galicija) — ისტორიული მხარე ცენტრალურ ევროპაში; სხვადასხვა დროს შედიოდა (სრულად ან ნაწილობრივ) კიევის რუსეთის, ლიტვის დიდი სამთავროს, რეჩ პოსპოლიტასა, ავსტრო-უნგრეთისა და უკრაინის სსრ-ის შემადგენლობაში.
დღესდღეობით გაყოფილია პოლონეთსა და უკრაინას შორის.
უმსხვილესი ქალაქებია — ლვოვი, კრაკოვი, ტერნოპოლი.
ისტორია
კატეგორია:უკრაინა კატეგორია:ევროპის ისტორიული მხარეები კატეგორია:ყოფილი სლავური სახელმწიფოები
See Emily Play
„See Emily Play“ — ინგლისური პროგრესული როკ-ჯგუფ პინკ ფლოიდის სიმღერა, რომელიც დაწერა ჯგუფის ლიდერმა სიდ ბარეტმა. იგი ჩაიწერა 1967 წელის 23 მაისს და, როგორც სინგლის სახით გამოცემა, შეიცავს ორ სიმღერას - „See Emily Play“ და „Scarecrow“.მოგვიანებით იგი შეიტანეს კომპილაციებში Relics 1971), Works (1983), Shine On (1992) და Echoes: The Best of Pink Floyd (2001).
ისტორია
ეს სიმღერა არის გოგონაზე სახელად ემილი, რომელიც ბარეტმა იხილა თავისი ჰალუცინაციის დროს, ტყეში ყოფნისას. ჟურნალ „Mojo“-ში გამოქვეყნებულ ერთ-ერთ სტატიას ავტორმა თან დაურთო ემილის სავარაუდო ფოტოსურათი. ზოგიერთი თვლის, რომ ემილი ანდერგრაუნდულ ლონდონში ცნობილი რეალური პიროვნება იყო.
ბარეტი, როგორც ცნობილია, არ იყო კმაყოფილი სტუდიური ვერსიით. მას არ სურდა ამ ვარიანტის გამოცემა, რადგან, როგორც ნორმან სმითი, ჩანაწერის პროდიუსერი ამბობს, მას კომერციული ჩანაწერების ზიზღი ჰქონდა. სიმღერის ჩაწერის დროს სტუდიაში იმყოფებოდა დევიდ გილმორიც, რომელიც შოკირებული იყო სიდის პიროვნების ცვლილებით - იმ ადამიანთან შედარებით, რომელსაც უფრო ადრე იცნობდა. ბარეტმა არც კი იცნო დევიდი, რომელიც ამავე დროს, მისი მეგობარი იყო.
ვინაიდან EMI-ს არქივებში არ მოიპობება ქაღალდები სტუდიური სესიების შესახებ შენიშვნებით, ჩაწერის პროცესზე ცოტა რამ არის ცნობილი. ინჟინერ ჯეფ ჯერეტის თქმით, პირველი ვერსიები უფრო ხანგრძლივი იყო. თავდაპირველი ფირი სავაუროდ წაიშალა ან გადააგდეს. სიმღერის ორიგინალური ჩანაწერი მონო-ვერსიას წარმოადგენს, თუმცა კომპილაციაზე Relics პირველად გამოჩნდა ხელოვნური სტერეოვერსია.
სოლო სლაიდ გიტარაზე, რომელიც გამოიყენეს სიმღერაში, ბარეტის მიერ არის დაკრული, „ზიპოს“ სანთებელით. მატარებელი, რომელიც გამოსახულია სინგლის გარეკანზე, აგრეთვე სიდის ნამუშევარია.
პრომო-ფილმი
1968 წელს, პინკ ფლოიდის ბელგიაში ყოფნის პერიოდში, გადაღებული იქნა ვიდეორგოლები „See Emily Play“, „Astronomy Domine“, „The Scarecrow“, „Apples and Oranges“, „Paint Box“, „Set The Controls For The Heart Of The Sun“ და „Corporal Clegg“. ბარეტი არ გაჰყვა ჯგუფს ამ ტურნეში, ამ პერიოდისთვის იგი უკვე შეცვალა დევიდ გილმორმა.
გავლენა და სხვა ვერსიები
ჯონ ფრუშიანტემ (Red Hot Chili Peppers) იგი შეასრულა 2007 წლის 31 იანვრის კონცერტზე, ფლორიდას შტატში.
სიმღერის ბას-პარტია ახლოს დგას პინკ ფლოიდის სხვა კომპოზიციებთან, როგორიც არის „Goodbye Cruel World“ და „Careful with That Axe, Eugene“.
სქოლიო
See Emily Play/The Scarecrow
ტატიშვილი
საკუთარი სახელი ტატიშვილი შეიძლება აღნიშნავდეს ერთ-ერთ შემდეგ პიროვნებათაგანს:
იხილეთ აგრეთვე
კატეგორია:ქართული გვარები
ანტივირუსული პროგრამების სია
დღეისათვის არსებული ანტივირუსების სია:
შედარება
*
ჯონ ლაჟუა
ჯონათან (ჯონ) ლაჟუა (Jonathan "Jon" Lajoie, 21 აგვისტო, 1980. მონრეალი, კვებეკი ) — კანადელი იუმორისტი, მსახიობი და მუსიკოსი.
ინტერნეტ-ვიდეოები
იგი პოპულარული გახდა Everyday Normal Guy (ჩვეულებრივი, ყოველდღიური ბიჭი) ირონიის გაჯერებული მუსიკალური კლიპით, სადაც იგი მასხრად იგდებს ჰიპ–ჰოპ სტილის კლიპებს. მილიონობით ადამიანს აქვს ნანახი მისი სხვა ვიდეობი (როგორებიცაა: Show Me Your Genitals (მაჩვენე შენი გენიტალიები), "2 Girls 1 Cup Song" (2 გოგო 1 ჭიქა)) მსოფლიოს მასშტაბით.
სქოლიო
კატეგორია:კანადელი მუსიკოსები კატეგორია:კანადელი იუმორისტები კატეგორია:დაბადებული 1980
ოსაკა (მრავალმნიშვნელოვანი)
ოსაკა შეიძლება აღნიშნავდეს:
ფერპეკლის მყინვარი
ფერპეკლის მყინვარი (Glacier de Ferpècle) — მყინვარი პენინის ალპებში, შვეიცარიის ვალეს კანტონში. სიგრძე 6,5 კმ-ია (2005). 1973 წელს მისი ფართობი 9,8 კმ² იყო.
რესურსები ინტერნეტში
კატეგორია:შვეიცარიის მყინვარები კატეგორია:ალპების მყინვარები
უგრეხელიძე
საკუთარი სახელი უგრეხელიძე შეიძლება აღნიშნავდეს ერთ-ერთ შემდეგ პიროვნებათაგანს:
Kermia catharia
Kermia catharia — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
უგრეხელიძე
კატეგორია:ქართული გვარები
Kermia catharia
სქოლიო
კატეგორია:მუცელფეხიანები
ბოვილი
ბოვილი (Bovill) — ქალაქი აშშ-ში. მდებარეობს აიდაჰოს შტატში, ლეიტის ოლქში. 2010 წლის მონაცემებით ქალაქის მოსახლეობა შეადგენს 260 კაცს.
იხილეთ აგრეთვე
კატეგორია:აიდაჰოს ქალაქები
T
T, t — ლათინური ანბანის მეოცე ასო. „ტაუ“ დასავლეთ სემიტური და ივრითის ანბანის ბოლო ასო იყო და სავარაუდოდ ჯვარს აღნიშნავდა. სემიტური ტაუს ხმოვანი მნიშვნელობა ბერძნულ ანბანში არის Tαυ (ტაუ), ძველ იტალიურში და ლათინურში T თითქმის უცვლელად შენარჩუნდა და ორივეში /t/-ს წარმოადგენს. ასევე შეინარჩუნა საწყისი დაწერის ფორმა.
კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:
რესურსები ინტერნეტში
კატეგორია:ლათინური ასოები
მელუშეეთი
მელუშეეთი — სოფელი ჭიათურის მუნიციპალიტეტში (ვაჭევის თემი). მდებარეობს ჭიათურის პლატოზე, მდინარე ბუჯის მარცხენა მხარეს. ზღვის დონიდან 760 მეტრი, ჭიათურიდან 20 კილომეტრი. სოფელში არის მინერალური წყლები.
დემოგრაფია
2014 წლის აღწერის მონაცემებით სოფელში ცხოვრობს 131 ადამიანი.
ბელგიის პირველი საფეხბურთო დივიზიონი A
ბელგიის პირველი საფეხბურთო დივიზიონი A — პროფესიონალური საფეხბურთო ლიგა ბელგიური კლუბებისთვის. წარმოადგენს ბელგიის უმაღლეს საფეხბურთო ლიგას. ჩემპიონატი პირველად 1895–96 წლების სეზონში ჩატარდა. ტურნირი იწყება ივლისში და მთავრდება მაისში. მონაწილეობას იღებს 16 კლუბი.
ჩემპიონატების ისტორიაში ყველაზე ტიტულოვანი კლუბია ბრიუსელის „ანდერლეხტი“, რომელმაც 34-ჯერ მოიგო ტურნირი. მოქმედი ჩემპიონია „ბრიუგე“.
რესურსები ინტერნეტში
კატეგორია:ბელგიის საფეხბურთო ჩემპიონატი კატეგორია:ბელგიის საფეხბურთო ტურნირები კატეგორია:ბელგიის ფეხბურთი კატეგორია:ეროვნული საფეხბურთო ჩემპიონატები
ჯეკი ბრაუნი (ფილმი)
ჯეკი ბრაუნი (Jackie Brown) — კვენტინ ტარანტინოს 1997 წლის კრიმინალური ფილმი. ეს იყო ტარანტინოს მესამე ფილმი „ცოფიანი ძაღლებისა“ და „მაკულატურის“ შემდეგ. მთავარი როლის შემსრულებლები, პემ გრიერი და რობერტ ფორსტერი ხანგრძლივი კარიერის მქონე მსახიობები იყვნენ, თუმცა ამ ფილმამდე არც ერთი მთავარი როლი არ ჰქონდათ შესრულებული.
დალმაცია
მინი|[[დალმაციის სამეფო დღევანდელი ხორვატიის რუკაზე.]] დალმაცია (ხორვ. Dalmacija, იტალ. Dalmazia, სერბ. Далмација, ლათ. Dalmatia) — ისტორიული მხარე ბალკანეთის ნახევარკუნძულზე, ადრიატიკის ზღვაზე, თანამედროვე ხორვატიის (ძირითადად) და მონტენეგროს ტერიტორიებზე.
ისტორია
მინი|დალმაციის პროვინცია [[რომის იმპერიაში]] წარსულში დალმაცია ილირიული ტომებით - დალმატებით, ლიბურნებით იყო დასახლებული; ასევე ცხოვრობდნენ თრაკიელები და კელტები.
ჩვენს ერამდე 229 წელს დაიწყო რომის შეჭრა (ორი ილირიული ომი 229 — 228 და 219 ძვ. წ.)
ძვ. წ II — I საუკუნეებში, ოქტავიანემდეც კი, რომელმაც დალმაცია და დაიპყრო და ილირიკს შეუერთა (34 — 33 ძვ. წ.), ადგილობრივი მოსახლეობა არაერთხელ აჯანყებულა რომაელთა წინააღმდეგ.
დიოკლეტიანემ დალმაციის სამხრეთი ნაწილი სკოდრასთან ერთად გამოყო პრევალიტანის პროვინციის სახით.
რომაელებმა დალმაციაში სამხედრო ბანაკები და ვეტერანთა დასახლებები ჩამოაყალიბეს. პროვინციის დედაქალაქი სალონა გახდა.
ნუნატაკი
მინი|ნუნატაკი ნუნატაკი (nunataaq) — თხელ ყინულსაფარში ამოშვერილი იზოლირებული კლდოვანი პიკი, თხემი ან ბორცვი, რომელიც ამოშვერილია მყინვარული საფრის ან მყინვარის ზედაპირზე. განსაკუთრებით დამახასიათებელია გრენლანდიისა და ანტარქტიდის ყინულსაფრის კიდური ნაწილებისათვის. ნუნატაკები გვხვდება ასევე ახალ მიწასა და ფრანც-იოსების მიწაზე. ცნობილია აგრეთვე „ყინულოვანი კუნძულების“ სახელწოდებით. მყინვარულ მხარეებში წარმოადგენს თავშესაფარს მცენარეულობისათვის.
დალმაცია
ისტორია
რომის რამდენიმე იმპერატორი (მაგ: დიოკლეტიანე) დალმაციიდან იყო წარმოშობით.
ნუნატაკი
ისეთ ნუნატაკს, რომელიც უწინ მთლიანად ყინულით იყო გადახურული, აქვს მომრგვალებული მწვერვალი, რომელიც მყინვარული ნაკაწრებითაა დაფარული. მათი აღნიშვნისთვის ზოგჯერ იყენებენ ისლანდიური წარმოშობის სპეციალურ ტერმინს — „ნუნაკოლს“.
დალმაცია
ისტორია
მესამე საუკუნეში აქ ცხოვრობდა და აქვეა დაკრძალული მოძღვარი ისააკ დოლმატიელი.
ნუნატაკი
ტერმინი ნუნატაკი წარმოსდგება გრენლანდიური ენიდან და ინგლისურ ენაში გავრცელდა 1870-იანი წლებიდან მოყოლებული.
დალმაცია
ისტორია
VI საუკუნიდან დალმაცია ბიზანტიას ემორჩილება. VI—VII საუკუნეებში დალმაციას სამხრეთიდან სერბები და ხორვატები იკავებენ.
ნუნატაკი
სქოლიო
კატეგორია:გლაციოლოგია კატეგორია:რელიეფის ფორმები
დალმაცია
ისტორია
IX საუკუნეში დალმაციის ქალაქები ხორვატიის სახელმწიფოს შემადგენლობაში შედიან, XII საუკუნის დამდეგს კი უნგრეთის დაქვემდებარებაში გადადიან.
1420—1797 დალმაცია (დუბროვნიკის გამოკლებით) ვენეციის მფლობელობაშია, რომელიც დალმაციელ ვაჭრებს სახიფათო კონკურენტებად მიიჩნევდა და ცდილობდა სრულად ან ნაწილობრივ მაინც მოესპო დალმაციური ქალაქების გარევაჭრობა და ეკონომიკურად თავისზე გაეხადა დამოკიდებული. ვენეცია ზღვისპირა ქალაქების არა მარტო პოლიტიკურ ცხოვრებაში ერეოდა და საკუთარი სურვილით უნიშნავდა მმართველებს, არამედ, ყველანაირად ცდილობდა შეეზღუდა საზღვაო მიმოსვლისა და ვაჭრობის შესაძლებლობები სლავებისთვის, რათა საკუთარი სავაჭრო მონოპოლია დაეწესებინა ადრიატიკაზე. ვენეციის ხელისუფლება თვითონ აწესებდა ბეგარას დალმაციიდან გასატან და შესატან საქონელზე და საკუთარი ინტერესების გათვალისწინებით ადებდა ყველაფერს ფასს. საქონელბრუნვა მკაცრად იყო რეგლამენტირებული. გარდა ამისა, ზღვისპირა ქალაქებისთვის იმ ქვეყნებთან ვაჭრობა იყო აკრძალული, რომლებიც ვენეციასთან საომარ მდგომარეობაში იმყოფებოდნენ.
XVI საუკუნეში დალმაციის შიდა მხარეები ოსმალეთის იმპერიამ დაიპყრო.
1797 წელს კომფორმის ზავით დალმაცია ავსტრიას გადაეცა და 1918 წლამდე მის შემადგენლობაში შედიოდა (1805—1813 წლების გამოკლებით, როდესაც ნაპოლეონის მიერ დაპყრობილი დალმაცია საფრანგეთის იმპერიის ილირიულ პროვინციებში შედიოდა). 1815 1815 წლიდან დალმაცია ავსტრო-უნგრეთის შემადგენლობაშია და დალმაციის სამეფო ყალიბდება.
1918 წელს ავსტრო-უნგრეთის დაშლის შემდეგ (ზადარის გარდა, რომელიც იტალიამ მიიტაცა რამდენიმე მცირე კუნძულთან ერთად) დალმაცია სერბების, ხორვატებისა და სლოვენების სამეფოს შემადგენლობაში ხვდება (1929 წლიდან იუგოსლავია)
მეორე მსოფლიო ომის დროს, იუგოსლავიის დაქუცმაცების შემდეგ გერმანიისა და მისი მოკავშირეების მიერ (1941), დალმაცია ხორვატიის სახელმწიფოს შემადგენლობაში შევიდა, ნაწილი კი იტალიას შეუერთდა.
1945 წლიდან კი ხორვატიამ და მონტენეგრომ გაიყვეს.
რესურსები ინტერნეტში
კატეგორია:ხორვატიის რეგიონები კატეგორია:დალმაცია კატეგორია:ბალკანეთის ისტორიული მხარეები კატეგორია:იუგოსლავია კატეგორია:ევროპის ისტორიული მხარეები კატეგორია:ხორვატიის ისტორია კატეგორია:ავსტრო-უნგრეთი
უზნაძე (მრავალმნიშვნელოვანი)
საკუთარი სახელი უზნაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
კლავერია (აღმოსავლეთი მისამისი)
სქოლიო
კატეგორია:აღმოსავლეთ მისამისის მუნიციპალიტეტები
სერჰი ჟადანი
ბიოგრაფია
სერჰი ჟადანი 1974 წლის 23 აგვისტოს სტარობელსკიში დაიბადა. 1996 წელს ხარკოვის გრიგორი სკოვოროდას სახელობის ეროვნული პედაგოგიური უნივერსიტეტი დაამთავრა. მისი თეზისი მიხაილ სემენკოს შემოქმედებასა და 1920-იანი წლების უკრაინელ ფუტურისტ მწერლებს შეეხებოდა.
ჟადანის კარიერა 1990 წელს ლექსებით დაიწყო. მისი ლექსები ნაკლებად სენტიმენტალური იყო და 1920-იანი წლების უკრაინელი ავანგარდისტი მწერლების სტილს აცოცხლებდა.
სერჰი ჟადანმა გერმანული, ინგლისური, ბელარუსული და რუსული ენებიდან თარგმნა ლექსები. მისი ნაშრომები ნათარგმნია ქართულ, გერმანულ, ინგლისურ, ესტონურ, ფრანგულ, იტალიურ, შვედურ, ნორვეგიულ, პოლონურ, სერბულ, ხორვატულ, ლიეტუვურ, ლატვიურ, ბელარუსულ, რუსულ, უნგრულ, სომხურ და ჩეხურ ენებზე.
სქოლიო
კატეგორია:დაბადებული 23 აგვისტო კატეგორია:დაბადებული 1974 კატეგორია:უკრაინელი რომანისტები კატეგორია:XX საუკუნის უკრაინელი პოეტები კატეგორია:უკრაინელი მთარგმნელები კატეგორია:XXI საუკუნის მთარგმნელები კატეგორია:XXI საუკუნის უკრაინელი პოეტები კატეგორია:უკრაინელი მამაკაცი პოეტები კატეგორია:უკრაინელი მწერლები
ორჯონიკიძის პიკი
ორჯონიკიძის პიკი — მწვერვალი პამირში, ტაჯიკეთში. მისი სიმაღლეა 6346 მეტრი. მდებარეობს ისმაილ სამანის პიკის აღმოსავლეთით, მეცნიერებათა აკადემიის ქედის აღმოსავლეთ შტოქედზე. კალთებზე თოვლისა და ფირნის ველებია. სახელი ეწოდა სერგო ორჯონიკიძის პატივსაცემად. პირველად ავიდა საბჭოთა ალპინისტების ჯგუფი 1937 წელს.
ლიტერატურა
კატეგორია:ტაჯიკეთის მთები
მაჭიკი
მაჭიკის ანთება
მაჭიკის ანთება (Abomasitis Catarrhalis) — ხასიათდება მისი ლორწოვანი გარსისა და სხვა შრეების მწვავე და ქრონიკული ანთებით, ავადდებიან უმთავრესად ძუძუმწოვარა ხბორები.
გამომწვევი მიზეზი
გამომწვევი მიზეზია ხბორების კვებისა და შენახვის სანიტარულ-ჰიგიენური წესების დარღვევა, როდესაც რძით კვებიდან მცენარეულ კვებაზე სწრაფად გადაჰყავთ, ან ხბორებს ასმევენ ჭუჭყიან, ცივ, დამჟავებულ რძესა და შრატს. არ არიან უზრუნველყოფილნი წყლით და იძულებული არიან დალიონ წუნწუხი.
კლინიკური ნიშნები
მაჭიკის ანთების დამახასიათებელ ნიშნად ითვლება მადის გაუარესება, ზოგადი მოწყენილობა, მოდუნება, ხშირი მთქნარება, კვნესა, პერიოდულად წარმოიშობა ფაშვის მეტეორიზმი, მისი შეკუმშვები არარითმულია და იშვითი (5 წუთში 2-5 ჯერ) მოსვენების პაუზები გაგრძელებულია 2 წუთამდე, მარჯვნივ მაჭიკის არეში პერკუსია იწვევს მტკივნეულ რეაქციას. მაჭიკში ხმიანობა ძლიერდება, სუსტდება. ნაწლავების პერისტალტიკა შესუსტებულია, დეფეკაცია იშვიათია, განავალი მაგრდება, დაფარულია ლორწოს ფენით.
კონიუქტივა შეწითლებულია, სკლერა კი ოდნავ გაყვითლებულია, პირის ლორწოვანი გარსი შეწითლებულია. ენის დვრილები მკვეთრადაა გაწითლებული, სხეულის ტემპერატურა, პულსი და სუნთქვა უმეტეს შემთხვევაში ნორმის ფარგლებშია.
მკურნალობა
მკურნალობა უნდა იქნეს მიმართული გამომწვევი მიზეზების მოცილებაზე. ფაშვის ამორეცხვის, საფაღარათო მარილებისა და ზეთების მიცემის შემდეგ უნიშნავენ დიეტურ კვებას, რაციონში შეაქვთ კარგი სიმინდის სილოსი, შაქრის ჭარხალი, სტაფილო, მდელოს რბილი თივა ან მწვანე ბალახი. უნიშნავენ აგრეთვე მარილმჟავას პეფსინით და ხელოვნურ კარლსბადის მარილს.
კატეგორია:ვეტერინარია კატეგორია:ცხოველების ანატომია
ფეეს მყინვარი
ფეეს მყინვარი (Feegletscher) — 4,7 კილომეტრი სიგრძის მყინვარი (2005) პენინის ალპებში, შვეიცარიის ვალეს კანტონში. 1973 წელს მისი სიგრძე 5 კმ² იყო, ფართობი კი 7,5 კმ. მდებარეობს მიჩაბელჰერნერის ქედის აღმოსავლეთით, დომისა და ალალინჰორნის მწვერვალებს შორის.
მყინვარი ადვილად მისადგომია საბაგიროთი და გამოიყენება სათხილამუროდ.
რესურსები ინტერნეტში
კატეგორია:შვეიცარიის მყინვარები კატეგორია:ალპების მყინვარები
სევინჯ ოსმანქიზი
სევინჯ ოსმანქიზი (აზერბაიჯ. Sevinc Osmanqızı) (დ. 22 ივნისს 1969) —  ჟურნალისტი, მედიის პიროვნება, ავტორი და საღამოს სატელევიზიო შოუს წამყვანი, რომელიც ცნობილია სხვადასხვა პოლიტიკურ ფიგურებთან სერიოზული ინტერვიუებით. ის აზერბაიჯანის ერთ- ერთი ყველაზე კრიტიკულად მოაზროვნე ჟურნალისტია. იგი ცნობილია პირდაპირი ინტერვიუების სტილით, განსაკუთრებით პოლიტიკოსების დაკითხვის დროს. ამჟამად იგი აწარმოებს და უტარებს ყოველდღიურ საინფორმაციო გამოშვებას იუთუბზე, სახელწოდებით: ოსმანქიზი ტივი (OSMANQIZI TV). ოსმანქიზი იყო ANS სატელევიზიო ქსელის მთავარი რედაქტორი და ახალი ამბების დირექტორი, WMW დამფუძნებელი თავმჯდომარე.
ის არის პირველი აზერბაიჯანელი ქალი, რომელიც დაინიშნა დიპლომატიურ პოსტზე.
ბიოგრაფია
იგი დაიბადა როგორც სევინჯ მირზაევა ბაქოში, აზერბაიჯანში, ცნობილი ჟურნალისტის ოსმან მირზაევისა და მისი მეუღლის, გაზეთის რედაქტორის სოლმაზ მირზაევას ოჯახში. მას შემდეგ, რაც 1991 წელს ქვეყანამ დამოუკიდებლობა აღადგინა, მამამისი აზერბაიჯანის რესპუბლიკის პრეზიდენტის უფროსი მრჩევლის თანამდებობაზე ავიდა. ოსმანქიზის მამა მოკლეს 53 წლის ასაკში MI-8 სამხედრო ვერტმფრენის ბორტზე, რომელსაც საერთაშორისო სამშვიდობო მისიით რესურსები მიჰქონდა მთიან ყარაბაღში. მამის ტრაგიკულმა სიკვდილმა დიდი გავლენა მოახდინა მასზე. უნივერსიტეტის დამთავრების შემდეგ იგი მუშაობდა სატელევიზიო რეპორტიორად და პოპულარული გახდა მთიანი ყარაბაღის ომის ახალი ამბების რეპორტაჟებით. 1990-იან წლებში ის იყო ერთ – ერთი პირველი წამყვანი, რომელმაც მთავრობისგან დამოუკიდებლად აზერბაიჯანული ტელევიზიის უფრო ახალი, აშკარა ხარისხი დადო. 1992 წელს ოსმანქიზიმ ჩაწერა ინტერვიუ ბრიტანეთის პრემიერ მინისტრთან მარგარეტ ტეტჩერთან. ის რეგულარულად აშუქებდა ინტერვიუებს ისეთ ადამიანებთან, როგორიცაა ჯეიმზ ბეიკერი, ბენაზირ ბუტო და სხვები.
პოლიტიკური დებატების მოდერატორი
2011 წელს ოსმანქიზიმ წარადგინა პოლიტიკური სპეციალური ღია საუბარი, სატელევიზიო დებატები პოლიტიკურ ლიდერებსა და საზოგადო მოღვაწეებს შორის. დებატებში განხილული იყო პოლიტიკური დიალოგის, კორუფციის, სამართლიანი არჩევნების, პოლიტიკური ოპონენტების, პოლიტ პატიმრების დარბევის საკითხები. თავდაპირველად ის მხოლოდ მოკლევადიან პერსპექტივას ითვალისწინებდა, მაგრამ პროგრამა ძალიან პოპულარული გახდა და სათანადოდ გაგრძელდა. დებატებში გამოჩნდნენ პოლიტიკური ლიდერები, რომლებსაც "რადიკალურ ოპოზიციად" ასახელებენ და შავ სიაში ათ წელზე მეტხანს ჰყავდათ. მედიის ექსპერტებმა დებატები შეაფასეს, როგორც იშვიათი გამონაკლისი აზერბაიჯანულ მედიაში, რომელიც გვთავაზობს შეხედულებების პლურალიზმს.
მამის გარდაცვალების გამოძიება
იგი 22 წლის იყო, როდესაც მამა, ოსმან მირზაევი გარდაიცვალა. იგი ადმინისტრაციის მნიშვნელოვანი ნაწილი იყო - პრეს ბიუროს უფროსი და იმდროინდელი პრეზიდენტის აიაზ მუტალიბოვის არაოფიციალური სპიკერი. სევინჯი მუშაობდა ეროვნულ სატელევიზიო ახალი ამბების ცენტრში სტაჟიორად როდესაც მოისმინა ინფორმაცია იმის შესახებ, რომ მთიან ყარაბაღში ვერტმფრენი ჩამოვარდა. განგაშის ზარი არ დაურეკავს, რადგან მას ეგონა, რომ მამამისი განჯაში იყო. შემდეგ დიქტორმა წაიკითხა დაღუპულთა სახელები და მოულოდნელად მამამისის სახელმაც გაიჟღერა.
რუსულმა მედიამ თავიდან თქვა, რომ ეს ტრაგიკული შემთხვევა იყო - შემდეგ კი იგი ჩამოაგდეს. მომდევნო დღეს, 21 ნოემბერს, ავარიის საგამოძიებო კომიტეტის თავმჯდომარემ ტელევიზიით გამოაცხადა, რომ ვერტმფრენს დიდი კალიბრის იარაღი ესროლეს. იმავდროულად, გამომძიებლები მეორე დღეს იქ არ მისულან და რუსი ჯარისკაცების მიერ შემთხვევის დათვალიერება შეფერხდა. რუსებმა ვერტმფრენიდან ამოიღეს შავი ყუთი მაგრამ მალევე განაცხადეს, რომ ის იარაღით დაზიანებული იყო და შესაბამისად დაზიანებული იყო მისი ინფორმაციაც. აზერბაიჯანის მთავრობის ოფიციალურმა გამოძიებამ ვერ მიიღო დასკვნა და რამდენიმე წლის შემდეგ დაიხურა, რადგან ავარიის ადგილის ტერიტორია კვლავ ოკუპირებული იყო.
საბოლოოდ, იმედგაცრუებული ოფიციალური გამოძიების პროგრესის არარსებობის გამო, ოსმანქიზიმ გამოძიება საკუთარ თავზე აიღო. მან იმოგზაურა ავარიის ადგილზე, გამოიკითხა ათობით თვითმხილველი. ავარიის შესახებ, გამოვიდა მისი დოკუმენტური ფილმის "მშვიდობის მისია" პირველი ნაწილი. ამან აჩვენა, რომ სამშვიდობოების დელეგაცია აზერბაიჯანიდან, რუსეთიდან და ყაზახეთიდან მოკლეს სამშვიდობო ხელშეკრულების დაგეგმვამდე მხოლოდ ორი დღით ადრე. მათი სიკვდილი სასიკვდილო დარტყმა იყო სამშვიდობო მოლაპარაკებებისთვის და აზერბაიჯანი და სომხეთის ყარაბაღის ომის მიზეზი გახდა, რომელმაც 20 000 ადამიანის სიცოცხლე შეიწირა.
სქოლიო
კატეგორია:აზერბაიჯანელი ჟურნალისტი ქალები კატეგორია:აზერბაიჯანელი ჟურნალისტები კატეგორია:XXI საუკუნის ჟურნალისტი ქალები
პოლ რომერი
ნიუ-იორკის უნივერსიტეტში სწავლებამდე, ასწავლიდა ჩიკაგოს, კალიფორნიის, სტენფორდის უნივერსიტეტის ბიზნესის სამაგისტრო სკოლასა და როჩესტერის უნივერსიტეტში. რომერი იყო მსოფლიო ბანკის მთავარი ეკონომისტი და უფროსი ვიცე-პრეზიდენტი 2018 წლამდე. რომერმა დატოვა ნიუ-იორკის უნივერსიტეტის ეკონომიკის პროფესორის თანამდებობა, როდესაც შეუერთდა მსოფლიო ბანკს, თუმცა დაუბრუნდა აკადემიურ საქმიანობას გადადგომის შემდეგ. გარდა ამისა, იყო ეკონომიკური კვლევების ეროვნული ბიუროს, სტენფორდის საერთაშორისო განვითარების ცენტრის, ჰუვერის ინსტიტუტის და ასევე ამერიკის ხელოვნებისა და მეცნიერების აკადემიის და გლობალური განვითარების ცენტრის თანამშრომელი.
ადრეული ცხოვრება და განათლება
რომერი დაიბადა კოლორადოს ყოფილი გუბერნატორის როი რომერის და ბეატრიცა „ბეა“ მილერის ოჯახში. ჰყავს ოთხი ძმა და ორი და. მისი ერთ-ერთი ძმა, კრის რომერი, კოლორადოს შტატის ყოფილი სენატორია.
1973 წელს დაამთავრა ფილიპს ექსთერის აკადემია. მიიღო ბაკალავრის ხარისხი მათემატიკაში, ხოლო 1983 წელს დოქტორის ხარისხი ეკონომიკაში.
კარიერა
რომერის ყველაზე მნიშვნელოვანი ნაშრომი ეკონომიკური ზრდის სფეროა და მან მნიშვნელოვანი წვლილი შეიტანა ენდოგენური ზრდის თეორიის შემუშავებაში. ის 1997 წელს ჟურნალმა ტაიმზმა დაასახელა ამერიკის 25 ყველაზე გავლენიან ადამიანთა შორის, ხოლო 2002 წელს მიენიჭა ჰორსტ კლაუს რექტენვალდის პრემია ეკონომიკაში. 2015 წელს მიიღო ჯონ რ. კომონსის ჯილდო, რომელიც გადასცა ეკონომიკის საპატიო საზოგადოება Omicron Delta Epsilon-მა.
სქოლიო
კატეგორია:ხელოვნებისა და მეცნიერების ამერიკული აკადემიის წევრები კატეგორია:ჩიკაგოს უნივერსიტეტის კურსდამთავრებულები კატეგორია:ნობელის პრემიის ლაურეატები ეკონომიკაში კატეგორია:ამერიკელი ნობელის პრემიის ლაურეატები კატეგორია:დაბადებული 1955
ლევან მხეიძე
ლევან მხეიძე (დ. 14 მარტი, 1976, თბილისი) — ქართველი პოლიტიკოსი.
1997 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის საერთაშორისო ბიზნესის ფაკულტეტი. 2004 წლის 24 აპრილიდან 26 ოქტომბრამდე  იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“.
რესურსები ინტერნეტში
კატეგორია:დაბადებული 14 მარტი კატეგორია:დაბადებული 1976 კატეგორია:საქართველოს VI მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:თბილისში დაბადებულები ლევან
კლიფტონი
კლიფტონი (Clifton) — ქალაქი აშშ-ში. მდებარეობს აიდაჰოს შტატში, ფრანკლინის ოლქში. 2010 წლის მონაცემებით ქალაქის მოსახლეობა შეადგენს 259 კაცს.
იხილეთ აგრეთვე
კატეგორია:აიდაჰოს ქალაქები
გოტლანდის მუზეუმი
გოტლანდის მუზეუმი (Gotlands museum), წარსულში ცნობილი, როგორც გოტლანდის კომუნის მუზეუმი (Länsmuseet på Gotland) — კომუნის მუზეუმი ვისბიუში, გოტლანდი, შვედეთი. დაწესებულება დაარსდა შვედეთის სიძველეების საზოგადოების მიერ 1875 წელს პეჰრ არვიდ სევეს ინიციატივის შედეგად. მუზეუმის საკუთრებაშია რამდენიმე სახლი და ფერმა გოტლანდზე, რომელთა ნაწილიც მუზეუმად გამოიყენება. გოტლანდის მუზეუმი ასევე ფლობს საგამომცემლო ორგანიზაციებს, რომლებიც გამოსცემენ წიგნებსა და პუბლიკაციებს კუნძულის მემკვიდრეობასთან დაკავშირებულ საკითხებზე.
ისტორია
წლების განმავლობაში მუზეუმის ფუნქცია არ შეცვლილა. დაწესებულების კოლექცია ეტაპობრივად იზრდებოდა. სახლები, ფერმები და სხვა შენობები მუზეუმს ანდერძებისა და შემოწირულობების საშუალებით გადაეცა. ასევე გაიზარდა გოტლანდის ანტიკური საზოგადოების მეგობრების წევრთა რაოდენობაც და 2015 წლისთვის მათმა საერთო რიცხვმა 2 400 წევრი შეადგინა.
2011 წელს მუზეუმმა ქსელური პროექტი წამოიწყო, რომელიც ბალტიის ზღვის მიმდებარე სხვა ქვეყნებსაც მოიცავდა.
thumb|220 px|გოტლანდის მზუეუმი, მთავარი შენობა thumb|220 px|ხელოვნების მუზეუმი thumb|220 px|კაისარის კოშკი
გოტლანდის ანტიკური საზოგადოების მეგობრები
გოტლანდის ანტიკური საზოგადოების მეგობრები (Gotlands Fornvänner) 1874 წლის 16 ოქტომბერს დაარსდა. ამ დაწესებულების დაარსების ინიციატორიც პეჰრ არვიდ სევე იყო. საზოგადოების მიზანი იყო, რომ შეგროვებულიტო ყველა სახის ობიექტი, რომელიც გოტლანდის ტერიტორიაზე ყოველდღირად გამოიყენებოდა. შეგროვდა ზღაპრები, სიმღერები, ტრადიციები, ხელობები და სხვა მსგავსი ტიპის ასპექტები, რომლებიც კუნძულზე არა მხოლოდ თანამედროვე პერიოდში, არამედ წარსულშიც არსებობდა. ეს ყველაფერი შეგროვდა წიგნებში, ჟურნალებსა და ჩანაწერებში და არქივში განთავსდა.
1875 წლის 22 მაისს, საღამოს ხუთ საათზე საზოგადოებამ მოაწყო შეხვედრა სადაც გადაწყდა კოლექციების განსათავსებლად შენობის ქირაობა. უნდა შექმნილიყო „სიძველეების დარბაზი“ და დამთვალიერებლებისთვის ხელმისაწვდომი გამხდარიყო. საზოგადოება პირველად დაიქირავა ძველი გოგონათა სკოლის დარბაზი, რომელიც ვისბის კათედრალის მიმდებარედ არსებობდა. 1880 წლის ივლისის დასაწყისში მუზეუმის საზოგადოებამ შეიძინა სტანდგატანში მდებარე ძველი ბრენვინის დისტილაცია, სადაც პირველი მუზეუმი განთავსდა მუზეუმის ეს პირველი სამყოფელი დღესდღეობით ცნობილია როგორც „ქვის სურათის დარბაზი“ (Bildstenshallen). 2015 წლისთვის, გოტლანდის ანტიკური საზოგადოების მეგობრები ფლობდა „ქვის სურათის დარბაზის“ მიმდებარე მთლიან ტერიტორიას.
კოლექციები
მუზეუმის კოლექცია მოიცავს დაახლოებით 400 000 ობიექტს, რომლებიც სამ საცავშია გადანაწილებული. მათ შრის უდიდესია მაგასინ ვისბორგი, რომელიც ვისბიუს გარეთ მდებარეობს და დამთვალიერებლებისთვის 2014 წლიდანაა ღია.
მუზეუმის კოლექცია დაყოფილია შემდეგ ნაწილებად: კულტურული ისტორიის კოლექცია (ტანსაცმელი, ქსოვილები, საყოფაცხოვრებო ნივთები, იარაღი, სასოფლო -სამეურნეო დანიშნულების ნივთები); ხელოვნების კოლექცია (ნახატები, გრაფიკული ანაბეჭდები, ქანდაკებები); არქეოლოგიური კოლექცია (ობიექტები, რომლებიც გოტლანდის ისტორიას წარმოადგენენ. 7000 წლის წინანდელი ქვის ნაჯახები, შუა საუკუნეების ნიშნები. აქ დაცული ექსპონატები კუნძულის არქეოლოგიური გათხრების შედეგადაა აღმოჩენილი) და ბუნების ისტორიის კოლექცია (ნამარხი ნაშთები, ჰერბარიუმები, ქერცლფრთიანები, ფიტულები, ჩონჩხები).
კოლექციის ექსპონატთა უმეტესობა გოტლანდის მუზეუმს კერძო პირების შემოწირულობების შედეგად გადაეცა. ხელოვნების ნიმუშების ნაწილი მუზეუმმა შეიძინა. ეს კოლექცია ასევე მოიცავს ბრუკებოს ფონდის, მემკვიდრეობის საზოგადოებისა და გოტლანდის კომუნის შეძენილ ნამუშევრებს.
ნაგებობები
მუზეუმის მთავარი ნაგებობაა ფორნსალენი რომელიც სტანდგატანში, ვისბიუში მდებარეობს. მუზეუმის სხვა მნიშვნელოვან ნაგებობებს შორისაა: ხელოვნების მუზეუმი (Gotlands Konstmuseum), სათაო ოფისის მამული (Kapitelhusgården), კაისარის კოშკის ციხის მუზეუმი (Kajsartornet fängelsemuseum), კატლუნდი (Kattlunds), პეტე (Petes) და ნორბიუ (Norrbys).
საგამომცებლო დაწესებულებები
ფორნსალენის გამომცემლობა (Fornsalens Förlag) მუზუემს ეკუთნის და სპეციალიზირებულია ლიტერატურასა და იმ საკითხებში, რომელიც გოტლანდთანა არის დაკავშირებული. ეს კომპანია გამოსცემს სამი სახლის სამეცნიერო ჟურნალების სერიებს: გოტლანდის არქივი (Gotländskt Arkiv), რუსი (Russi) და წიგნაკები გოტლანდის მუზეუმიდან (Småskrifter från Gotlands Museum). ამ საგამომცემლო დაწესებულების პუბლიკაციები შესალოა ნებისმიერ ენაზე არსებობდეს, რადგან მუზეუმი და მასთან დაკავშირებული ინსტიტუტები ყოველთვის თანამშრომლობენ სხვადასხვა ქვეყნებთან.
სქოლიო
კატეგორია:შვედეთის მუზეუმები კატეგორია:1875 წელს დაარსებული მუზეუმები კატეგორია:ვისბიუს ღირსშესანიშნაობები
ტობი ალდერვეირელდი
ტობი ალდერვეირელდი (დ. 2 მარტი, 1989) — ბელგიელი ფეხბურთელი. ყატარული „ალ-დუჰაილისა“ და ბელგიის ეროვნული საფეხბურთო ნაკრების მცველი. ნათამაშები აქვს ბელგიის 15, 16, 17, 18, 19 და 21 წლამდე ფეხბურთელთა ნაკრებებში.
რესურსები ინტერნეტში
კატეგორია:დაბადებული 2 მარტი კატეგორია:დაბადებული 1989 კატეგორია:ბელგიელი ფეხბურთელები კატეგორია:2020 წლის ევროპის საფეხბურთო ჩემპიონატის ფეხბურთელები კატეგორია:2016 წლის ევროპის საფეხბურთო ჩემპიონატის ფეხბურთელები კატეგორია:2018 წლის მსოფლიო საფეხბურთო ჩემპიონატის ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები
Kermia chichijimana
Kermia chichijimana — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ოლღა მოციქულთასწორი
მინი|მარჯვნივ|200px|ოლღა მოციქულთასწორი წმინდა მოციქულთასწორი ოლღა — მართლმადიდებელი ეკლესიის წმინდანი, ხსენების დღე არის ძველი სტილით 11 ივლისი, ახალი სტილით - 24 ივლისი.
წმინდანი იზბორსკების დიდებული გვარის ჩამომავალი, კიევის დიდი მთავრის, იგორის მეუღლე იყო. ამ უკანასკნელის მკვლელობის (945) შემდეგ ტახტის მემკვიდრის, სვიატოსლავის მცირეწლოვანების გამო ხელისუფლების სადავეები ოლღას გადაეცა. მომავალი წმინდანი კერპთაყვანისმცემელთა გარემოცვაში იყო აღზრდილი, წარმართული ზნე-ჩვეულებანი ძვალ-რბილში ჰქონდა გამჯდარი, ამიტომაც სასტიკად იძია შური მეუღლის მკვლელ დრევლიანებზე - მათი სამკვიდრებელი დაიპყრო, მოაოხრა და გადაწვა, ათასობით ადამიანი ამოჟლიტა, ბევრიც ტყვედ ჩაიგდო... ამის შემდეგ ოლღამ განამტკიცა ცენტრალიზებული ხელისუფლება, მოიარა, აღწერა და მაზრებად დაყო კიევის მიწები, პირველი საზღვრებიც დაუწესა ქვეყანას... იგი მართალი და გულმოწყალე მსაჯული იყო, უყვარდა გლახაკები, მოხუცები და დავრდომილები; ყველა მოსულს გულისხმიერებით უსმენდა, დაუზარლად ასრულებდა ყოველ სამართლიან სათხოვარს...
ამ დროს ქრისტიანული სარწმუნოება უკვე იწყებდა გავრცელებას კიევში. ქალაქში აღმართული იყო პირველი მართლმორწმუნე მთავრის - ასკოლდის მიერ აგებული წმინდა ელია წინასწარმეტყველის სახელობის ტაძარი, ღვთისმსახურება სლავურად აღესრულებოდა, არსებობდა სლავური სახარებაც... ოლღას მოსწონდა მართლმადიდებელთა ცხოვრების წესი, ბიზანტიის მაგალითზე იმასაც ხედავდა, რომ ხალხის სულიერებაში წარმატება ქვეყნის სიმტკიცის საწინდარი იყო, ამიტომაც საბერძნეთს მიაშურა ჭეშმარიტი სარწმუნოების გამოსაძიებლად. კონსტანტინოპოლში ოლღაზე დიდი გავლენა მოახდინა ქრისტიანული საყდრების დიდებულებამ, ღვთისმსახურებასაც დაესწრო წმინდა სოფიასა და ვლაქერნის ღვთისმშობლის ტაძრებში... მისი გული გაიხსნა ქრისტესთვის და გადაწყვიტა, მონათლულიყო. წმინდა საიდუმლო კონსტანტინოპოლელმა პატრიარქმა თეოფილაქტემ (933-956) აღასრულა, მიმრქმელი კი თავად იმპერატორი - კონსტანტინე VII პორფიროგენეტი (912-959) იყო. ახალნათელღებულს ელენე დაარქვეს წმინდა მოციქულთასწორი დედოფლის, კონსტანტინე დიდის დედის, ელენეს (ხს. 21 მაისს) პატივსაცემად. პატრიარქმა ასე დალოცა ნეტარი:
ოლღა დარჩა ბიზანტიაში და საფუძვლიანად გაეცნო ქრისტეს სჯულს. მან საეკლესიო ჭურჭელი, ხატები და პატრიარქისგან ნაბოძები, ცხოველმყოფელი ძელისგან გამოკვეთილი ჯვარი ჩაიტანა და რამდენიმე ხუცესიც გამოიყოლა.
მაცხოვრის სიყვარულით ღრმად განმსჭვალულმა დედოფალმა საოცრად კეთილმსახური ცხოვრება დაიწყო, მის სახელთანაა დაკავშირებული კიევის წმინდა ნიკოლოზისა და წმინდა სოფიას, ვიტებსკის ხარების, ფსკოვის ყოვლადწმიდა სამების და სხვა მრავალი ტაძრის მშენებლობა. ნეტარს სურდა, მთელი სამთავრო გაენათლებინა ქრისტეს ნათლით, მაგრამ ეს მცდელობა ამაო გამოდგა: მისმა ძემ, სვიატოსლავმა ვერ მიიღო ჭეშმარიტება, აბობოქრდნენ სხვა წარმართი დიდებულებიც...
ოლღამ კერპთმსახურ შვილს დაუთმო ტახტი, თვითონ კი მხოლოდ კიევში მისი არყოფნის დროს განაგებდა სამთავროს. ერთხელ წმინდანი სვიატოსლავის ჩამოსვლამდე თვითონ ხელმძღვანელობდა კიეველთა ბრძოლას მომხდური პაჭანიკების წინააღმდეგ.
წმინდა ოლღა 969 წელს მიიცვალა. მისი უხრწნელი ნაწილები 989 წელს, სხვა წყაროებით კი - 1007 წელს იქნა აღმოყვანებული წმინდა ვლადიმირის მიერ. ნეტარის ნეშტი კიევის ღვთისმშობლის მიძინების ტაძარში გადააბრძანეს და ჩაასვენეს სარკოფაგში, რომელსაც მცირე სარკმელი ჰქონდა დატანებული. სარკმელი მხოლოდ ღვთისმოშიშებით მიახლებულთათვის იღებოდა. XVIII საუკუნის დასაწყისში წმინდა ნაწილები დაიკარგა.
მართალია, ოლღამ ვერ შეძლო თავის ქვეყნის გაქრისტიანება, მაგრამ დიდი ღვაწლი გასწია ამ მოვლენის დასაჩქარებლად. ამიტომაც უწოდეს მოციქულთასწორი.
ლიტერატურა
კატეგორია:გარდაცვლილი 969 კატეგორია:X საუკუნის ქრისტიანი წმინდანები კატეგორია:კიევის დიდი მთავრები
Avast Antivirus
Avast Antivirus (ქართულად ავასტი) — ანტივირუსი, რომელიც შექმნიალია ALWIL Software-ის მიერ. კომპანია მდებარეობს პრაღაში, ჩეხეთში. ავასტი დაარსდა 1991 წელს. პირველად იგი მუშაობდა Windows x64 პლატფორმაზე, დღეს კი თარგმნილია 27 ენაზე და ფართოდ გამოიყენება მთელ მსოფლიოში.
რესურსები ინტერნეტში
კატეგორია:ანტივირუსული პროგრამები
სვირი
სვირი (Свирь) — მდინარე რუსეთის ფედერაციაში (ლენინგრადის ოლქი). გამოედინება ონეგის ტბიდან, ერთვის ლადოგის ტბას. სიგრძე 224 კმ, აუზის ფართობი 84400 კვ.კმ. სვირის ჩამონადენი მოწესრიგებულია ონეგის ტბითა და ჰესებით. წყლის საშუალო ხარჯი დაახლოებით 785 მ³/წმ. იყინება ნოემბერ-დეკემბერში, ზოგჯერ იანვარში.
მდინარის სიგანე თავის მთლიან სიგრძეზე იცვლება 100 მეტრიდან 10÷12 მ-მდე. დინების სიჩქარე 0,5-იდან 10,6 კმ/ს.
ყინულძვრაა აპრილ-მაისში. სვირი თეთრი ზღვა-ბალტიისა და ვოლგა-ბალტიის სანაოსნო გზების ნაწილია. სვირის ნაპირზეა ნავმისადგომები: ვოზნესენიე, პოდპოროჟიე, ლოდეინოე-პოლე, სვირიცა.
ლიტერატურა
კატეგორია:ლენინგრადის ოლქის მდინარეები
წიგნარის დაცობა
წიგნარის დაცობა (ლათ OBSTRUCTION OMASI) - ხასიათდება წიგნარის ფურცლებსშუა ნიშების საკვების მაგარი ნაწილაკებით ან სილით გადავსებით.
გამომწვევი მიზეზები
გადავსება შეიძლება აღმოცენდეს წვრილად დაჭრილი ნამჯის, ბზის, მარცვლის, ფეტვის, შვრიის, ბამბის ჩენჩოს და სხვათა დიდი რაოდენობით მიცემის შემდეგ, ან ცხოველის მიერ მიწის ჭამით, მინერალური შიმშილის დროს. დაავადების წარმოშობას ხელს უწყობს არასაკმარისი წვნიანი საკვების, წყლის მიღება და მოციონის უკმარისობა, განსაკუთრებით მაკეობის მეორე ნახევარში.
კლინიკური ნიშნები
წიგნარის გადავსების ნიშნად ითვლება მოწყენილობა. შეზღუდული მოძრაობა, მადისა და წყურვილის დაკარგვა, ცოხნის შეწყვეტა. ფაშვის შეკუმშვების შემცირება და შესუსტება, მისი რითმის დარღვევა. წიგნარაში ხმიანობა სუსტად და იშვითად ისმის, შემდგომში სავსებით ქრება. წიგნარის პერკუსიით ვადგენთ ბგერის საზღვრების გადიდებას, ტკივილს და გაძლიერებულ კვნესას. მაჭიკისა და ნაწლავების პერისტალტიკა სუსტდება, ადგილი აქვს დეფეკაციის გაიშვიათებას, ჩნდება ყაბზობა.
მკურნალობა
უპირველეს ყოვლისა შევუწყვეტთ საკვებს, რომელმაც გამოიწვია დაავადება და ვაძლევთ წვნიან საკვებს (სილოსი, შაქრის ჭარხალი, სტაფილო და სხვა). წყალი ეძლევა ნებაზე, მედიკამენტური ჩარევა უნდა იყოს მიმართული წინაკუჭების მოტორული ფუნქციის გაძლიერებისაკენ და წიგნარის შიგთავსის გათხიერებისა და მოშორებისაკენ. აღნიშნულისათვის როგორც შიგნით, ასევე წიგნარაში შეჰყავთ საფაღარათო მარილები და ზეთები, რომლის შემდეგ ვაძლევთ რუმინატორულ საშუალებებს. კარგ შედეგს იძლევა ნატრიუმის ქლორიდის 5% -იანი ხსნარის ვენაში შეყვანა.
კატეგორია:ვეტერინარია
F-16 Fighting Falcon
F-16 Fighting Falcon (ითარგმნება როგორც: F-16 გამანადგურებელი შევარდენი) — მრავალფუნქციური რეაქტიული გამანადგურებელი თვითმფრინავი, თავდაპირველად წარმოებული General Dynamics-ის მიერ აშშ-ის სამხედრო-საჰაერო ძალებისთვის. დაპროექტებულია რა როგორც მცირეწონოსანი, დღის გამანადგურებელი, იგი წარმატებული მულტიფუნქციური თვითმფრინავია. 4 400-ზე მეტი თვითმფრინავის წარმოება მოხდა პირველი გამოშვების შემდეგ და დაიხვეწა 1976 წელს. მიუხედავად იმისა, რომ აშშ-ის სამხედრო-საჰაერო ძალები აღარ ყიდულობს ამ მოდელებს, მისი გაუმჯობესებული ვერსიები მაინც იწარმოება ექსპორტისთვის. 1993 წელს General Dynamics-მა თვითმფრინავის წარმოების ბიზნესი მიყიდა კორპორაციას Lockheed Corporation, რომელიც, თავის მხრივ, გახდა Lockheed Martin-ის ნაწილი, მას მერე რაც 1995 წელს შთანთქა იგი Martin Marietta-მ.
Fighting Falcon წარმოადგენს საჰაერო მებრძოლს მრავალი ინოვაციით, რომელთა შორისაც შეიძლება დასახელდეს კაბინის უკარკასო ზედა მხარე უკეთესი ხილვადობისათვის, გვერდითა მხარეს დამაგრებული კონტროლის ბერკეტები, რათა ადვილად გააკონტროლოს პილოტმა თვითმფრინავი დიდი გრავიტაციული ძალების მოქმედებისას და გაუმჯობესებული სავარძელი, გრავიტაციული ძალების მოქმედების შესამცირებლად პილოტზე. F-16 აქვს შიდა M61 Vulcan ტიპის ქვემეხი და 11 სამაგრი სხვადასხვა ტიპის რაკეტების, ბომბებისა და საწვავის ავზების დასამონტაჟებლად.
გარდა აშშ-ის საჰაერო ძალების აქტიური, სარეზერვო და საჰაერო ეროვნული დაცვის დანაყოფებისა, თვითმფრინავს იყენებს აშშ-ის საჰაერო ძალების საჰაერო სადემოსტრაციო ჯგუფი,აშშ-ის საჰაერო ძალების ქუხილის ჩიტები, და აშშ-ის სამხედრო-საზღვაო ძალები როგორც მოწინააღმდეგე/აგრესორ თვითმფრინავს. აშშ-ის გარდა F-16 კიდევ 25 ერის საჰაერო ძალებში მსახურობს.
სქოლიო
კატეგორია:საბრძოლო თვითმფრინავები
დიტა პარლო
დიტა პარლო (Dita Parlo; დ. 4 სექტემბერი, 1906 — გ. 13 დეკემბერი, 1971) —  გერმანელი კინომსახიობი.
ნამდვილი სახელი გრეტა გერდა კორნშტედტი (გერმ. Grethe Gerda Kornstädt).
ბიოგრაფია
დაიბადა შტეტინში (ახლანდელი შჩეცინი). მისი კინოდებიუტი შედგა 1928 წელს, ფილმში „შინ დაბრუნება“, რომელმაც გერმანიაში მაშინვე გაუთქვა სახელი. 1930-იანი წლების განმავლობაში, იგი გერმანულ- და ფრანგულენოვან ფილმებში მონაწილეობდა. მისი წარმატებული კინონამუშევრებიდან აღსანიშნავია „ატალანტა“ (L’Atalante, 1934) და „დიდი ილუზიები“ (La Grande Illusion, 1937). მან ამერიკაში აღიარების მოპოვებაც სცადა. ამ მიზნით მონაწილეობა მიიღო რამდენიმე ჰოლივუდურ ფილმში, თუმცა ისეთ წარმატებას ვერ მიაღწია, როგორსაც ევროპაში.
მეორე მსოფლიო ომის დაწყებამდე დიტა პარლო ბრუნდება მშობლიურ ევროპაში, სადაც განაგრძობს მუშაობას ევროპელ რეჟისორებთან. მისი კინოკარიერა მოიცავს 1928-1965 წლებს. უკანასკნელი ნამუშევრებიდან აღსანიშნავია კინოფილმები „სამართალი აღსრულდა“, (Justice est faite, 1950) და „პიკი ქალი“, (La dame de pique, 1965). დიტა პარლოს შემოქმედებისათვის დამახასიათებელია გაწონასწორებული იუმორი, მსუბუქი ტრაგიზმი. გარეგნობისა და საარტისტო ნიჭის წყალობით, დიტა პარლო იყო 1930-იანი წლების ერთ-ერთი შესამჩნევი გერმანელი მსახიობი.
დიტა პარლო 65 წლის ასაკში გარდაიცვალა საფრანგეთის დედაქალაქ პარიზში.
რესურსები ინტერნეტში
კატეგორია:გერმანელი მსახიობები კატეგორია:დაბადებული 4 სექტემბერი კატეგორია:დაბადებული 1906 კატეგორია:გარდაცვლილი 13 დეკემბერი კატეგორია:გარდაცვლილი 1971
ლევან გოთუა
ბიოგრაფია
ლევან გოთუა დაიბადა 1905 წლის 10 მარტს თბილისში, ცნობილი მწერლის, პუბლიცისტის, პედაგოგისა და საზოგადო მოღვაწის პართენ გოთუას ოჯახში. პართენ გოთუა წარმოშობით გურიიდან, სოფელ ძიმითიდან იყო. გაზეთ „ვოზროჟდენიეს“ მთავარ რედაქტორად მუშაობდა. დედა — ქუთაისელი, სოფიო გრიგოლის ასული კემულარია, თავისი დროისათვის ფრიად განათლებული ქალი იყო. ლევანს წერა-კითხვა შეასწავლა დედამ. მამის მეოხებით ადრე შეეჩვია მოგზაურობას, ეზიარა ქვეყნის სიყვარულის გრძნობას და ჩაესახა შემოქმედებითი მისწრაფებანი. ლევან გოთუამ თბილისის მე-8 ტექნიკუმი დაამთავრა და, მამის რჩევით, თბილისის სახელმწიფო უნივერსიტეტის სოციალ-ეკონომიკურ ფაკულტეტზე ჩააბარა, რომელიც 1926 წელს დაამთავრა.